L'Ajuntament de Sagunt torna a aconseguir tres banderes blaves per a les platges del municipi per segona vegada en la seua història
14 de maig 2015

![Imagen 1](/media/hapcwlto/98-ximo-catalan_playa.jpg)![Imagen 2](/media/zbnnn0ci/98-sergio-muniesa_web.jpg)

  **![](/media/zntlctvt/98-playa-puerto.jpg)**

La Fundació d'Educació Ambiental (FEE) ha concedit per segon any consecutiu el distintiu de la Bandera Blava a tres platges del municipi: la platja de Port de Sagunt, la platja d’Almardà i la platja de Corinto. Així ho ha comunicat aquest migdia el vicepresident del Consell i conseller, José Císcar, a l'alcalde de l'Ajuntament de Sagunt, Sergio Muniesa, que ha rebut la felicitació pel treball continuat en la millora i adequació de les platges als criteris internacionals, cada vegada més exigents, que comporta l'obtenció d'aquests guardons.  
  
L'alcalde de l'Ajuntament de Sagunt, Sergio Muniesa, ha destacat: **“Que és una magnífica notícia per a la nostra ciutat en eixa aposta clara i decidida que des d'aquest Equip de Govern sempre hem realitzat i com veiem el treball ben fet sempre dóna els seus fruits. Arrere queden situacions on altres governs sol podien parlar de perdre una bandera blava i ara ens trobem parlant de la conservació de les tres banderes, que donen mostra de l'excel·lència de les nostres platges. Vull agrair expressament a qui fins ara ha sigut el delegat de Turisme, Ximo Catalán, pel bon treball realitzat”.**

![](/media/mtxdnkln/98-playa-accesible-pto.jpg)

És la segona vegada que el municipi aconsegueix tres Banderes Blaves. L'any passat la delegació de Platges va aconseguir, per primera vegada en la història del nostre municipi, la tercera bandera per a la platja de Corinto. Aquest distintiu internacional es torna a renovar enguany i reconeix l'elevada qualitat de la platja, així com l'excel·lència dels serveis que es presten als seus usuaris.   
  
El regidor delegat de Platges i de Turisme, Ximo Catalán, ha afirmat que: **“Hem treballat durant tots aquests anys per a aconseguir que tres platges del nostre municipi tinguen bandera blava i al final hem tornat a aconseguir aquest fet històric, que es va produir per primera vegada l'any passat. Les banderes blaves són un reconeixement a l'esforç realitzat des de la delegació de Platges per complir els estàndards que imposen les banderes blaves. Aquests distintius internacionals certifiquen la qualitat de les nostres platges i els serveis prestats en elles i són una garantia d'excel·lència per als nostres veïns i visitants. Aquests assoliments se sumen a les diverses iniciatives desenvolupades per la delegació de Turisme per a atraure visitants, com s'ha vist sobretot en Falles i Setmana Santa, i ara esperem també batre rècords en la temporada estival fomentant el turisme”.**

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-torna-a-aconseguir-tres-banderes-blaves-per-a-les-platges-del-municipi-per-segona-vegada-en-la-seua-historia/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-torna-a-aconseguir-tres-banderes-blaves-per-a-les-platges-del-municipi-per-segona-vegada-en-la-seua-historia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-torna-a-aconseguir-tres-banderes-blaves-per-a-les-platges-del-municipi-per-segona-vegada-en-la-seua-historia/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-torna-a-aconseguir-tres-banderes-blaves-per-a-les-platges-del-municipi-per-segona-vegada-en-la-seua-historia/)